|  |  |
| --- | --- |
|  | Shoqëria Civile Lokale në RAP  Instrumenti i Granteve të Vogla (IGV)  Thirrje për Propozime (ThpP)  #Weber-G-02 |
|  | |

1. Mbi projektin WeBER 2.0 dhe Instrumentin e Granteve të Vogla (IGV) të Shoqërisë Civile lokale në RAP

**Projekti “Fuqizimi i Shoqërisë Civile të Ballkanit Perëndimor për një Administratë Publike të Reformuar” – WeBER 2.0** është një projekt tre vjeçar, me vlerë deri në 1.451.724 EUR, i financuar nga Bashkimi Evropian, përfaqësuar nga Komisioni Evropian. Projekti WeBER 2.0 (referuar më tej si “Projekti”) implementohet nga gjashtë organizata të shoqërisë civile (OSHC) të Ballkanit Perëndimor (BP) të mbledhura përmes rrjetit ‘Think for Europe Network’ (TEN) dhe organizatës partnere European Policy Centre (EPC) me bazë në Bruksel. Organizatat e TEN-it që implementojnë projektin WeBER 2.0 janë:

* Qendra për Politika Evropiane - CEP (Serbi) – Koordinues të projektit,
* Instituti për Demokraci dhe Ndërmjetësim (Shqipëri),
* Iniciativa për Politika të Jashtme BH (Bosnje dhe Hercegovinë),
* Grupi për Studime Juridike dhe Politike (Kosovë),
* Instituti Alternativa (Mali i Zi),
* Instituti për Politikë Evropiane (Maqedoni e Veriut).

WeBER 2.0 do të përmirësojë angazhimin e OSHC-ve në reformën e administratës publike (RAP) duke avancuar monitorimin e RAP-it bazuar në dëshmi, në përputhje me kriteret e BE. Gjithashtu, do të forcojë dialogun midis OSHC-ve dhe qeverisë në nivelet vendore, rajonale dhe kombëtare bazuar në platformën WeBER, e cila do të përmirësohet më tej, sidomos me prezantimin e konsultimeve online. WeBER 2.0 do të rrisë gjithashtu kapacitetet e OSHC-ve për t’u angazhuar me RAP-in dhe për të mundësuar marrëdhënie konstruktive me qeverinë, përmes trajnimeve të përbashkëta mbi konsultimet me qytetarët dhe adresimin e sfidës për ta sjellë administratën më pranë qytetarëve.

Në afatgjatë, projekti do t’u mundësojë OSHC-ve të kërkojnë cilësi dhe llogaridhënie nga qeveritë e BP-së, depolitizimin e shërbimit civil në administratat e tyre, menaxhim më transparent të financave publike dhe më shumë shërbime të orientuara kah qytetarët. OSHC të tilla të fuqizuara qëndrojnë në zemrën e rrugëtimit të rajonit drejt BE-së dhe kontribuojnë për të siguruar që qeveritë nuk i praktikojnë proceset e reformave vetëm për t’u kualifikuar për anëtarësim në BE, por për të përmirësuar jetët e qytetarëve.

**Objektivi i përgjithshëm** i projektit WeBER 2.0 është fuqizimi i mëtejshëm i OSHC-ve në BP për t’u angazhuar në projektimin dhe implementimin e RAP-it, në përputhje me kërkesat e procesit të pranimit në BE.

**Objektivat specifike** të projektit WeBER 2.0 janë:

1. Përforcimi i monitorimit dhe advokacisë së OSHC-ve në fushën e RAP, bazuar në dëshmi dhe analiza të prodhuara nga OSHC-të;
2. Zhvillimi dhe pilotimi i instrumenteve të drejtuara nga OSHC-të për monitorimin e vijueshmërisë së RAP-it drejt politikave sektoriale prioritare;
3. Drejtimi i një dialogu efektiv për politikat e RAP-it mes OSHC-ve dhe qeverisë qendrore e vendore;
4. Forcimi i angazhimit të OSHC-ve që veprojnë në terren (grassroot) dhe atyre lokale në nivelin vendor të RAP-it;
5. Përmirësimi i ndërgjegjësimit dhe përfshirjes së publikut në RAP.

**Objektivi i përgjithshëm i Instrumentit të Granteve të Vogla (IGV)** korrespondon me Objektivin Specifik 4 të projektit: **Forcimi i angazhimit në RAP të organizatave që veprojnë në terren dhe atyreve vendore, duke vijuar ndërtimin e kërkesës nga poshtë-lartë dhe duke e sjellë RAP-in më pranë qytetarëve të rajonit.**

Në mënyrë tematike dhe përmes produkteve (deliverables) specifike, projektet e mbështetura përmes IGV-së do të integrohen fuqishëm në strukturën dhe objektivat e përgjithshme të projektit WeBER 2.0 dhe do të kontribuojnë në mënyrë direkte për arritjen e objektivave të përgjithshme të projektit.

1. **Kushtet për pjesëmarrje**

Një shumë e përgjithshme prej **255.000 EUR** i është ndarë IGV-së **për të mbështetur deri në 30 grante**, ku secili do të ketë vlerë deri në 8000 EUR (buxhetuar me vlerën mesatare 7500 EUR), prej të cilëve 6 në Serbi, 6 në Bosnje dhe Hercegovinë, 5 në Shqipëri, 5 në Maqedoninë e Veriut, 4 në Kosovë dhe 4 në Mal të Zi. Kohëzgjatja e granteve të dhëna është **prej së paku 6 muaj, deri më së shumti në 12 muaj**.

Për të qenë i përshtatshëm (i pranueshëm) për grant, **aplikanti** duhet të jetë:

* **person juridik;**
* **jo fitimprurës;**
* organizatë e shoqërisë civile ose terreni (grassroot) e cila mund të provojë se puna e saj është **kryesisht e fokusuar mbi territorin e një ose disa njësive vetë-qeverisëse vendore,** në vend të nivelit të qeverisë qendrore ose iniciativave dhe projekteve në rang vendi;
* organizatë e shoqërisë civile ose terreni që punon **në një ose më shumë aspekte tematike të ndërlidhura me këtë thirrje për propozime**;
* **i regjistruar në njërin nga vendet e projektit** (Serbi, Maqedoni e Veriut, Mali i Zi, Shqipëri, Bosnje dhe Hercegovinë dhe Kosovë);
* i themeluar **së paku gjashtë muaj përpara shpalljes së kësaj thirrjeje**;
* të jetë **drejtpërdrejtë përgjegjës për përgatitjen dhe menaxhimin e aplikimit**, e jo të veprojë si ndërmjetësues;
* të ketë **kapacitet të duhur organizativ dhe financiar.**

Aplikantët nga vendet përkatëse mund të aplikojnë vetëm për grante të cilat do të implementohen në vendin e tyre të origjinës (p.sh. aplikantët nga Shqipëria mund të aplikojnë vetëm për grantet të cilat do të implementohen në Shqipëri, aplikantët nga Bosnjë dhe Hercegovina mund të aplikojnë vetëm për grante të cilat implementohen në Bosnje dhe Hercegovinë e kështu me radhë).

1. Prioritetet tematike

Në përputhje me qasjen e projektit WeBER 2.0, grantet që do të mbështeten në kuadër të kësaj Thirrjeje për Propozime (ThpP) duhet të orientohen drejt forcimit të angazhimit të OSHC-ve lokale në RAP-in vendor, duke vijuar kështu ndërtimin e kërkesës nga poshtë-lartë dhe duke e sjellë RAP-in më pranë qytetarëve të rajonit. OSHC-të e interesuara janë të ftuara të paraqesin aplikime për projekte mbi prioritetet tematike të mëposhtme. Prioritetet tematike janë identifikuar dhe përcaktuar përmes konsultimeve me OSHC-të e nivelit kombëtar dhe rajonal, brenda strukturës së Platformës WeBER:

1. **Prioritetet për aplikantët nga Shqipëria:**

Prioriteti 1 – Llogaridhënia dhe transparenca

Prioriteti 2 – Menaxhimi i burimeve njerëzore

Prioriteti 3 – Përfshirja e OSHC-ve në zhvillimin dhe koordinimin e politikave

Prioriteti 4 – Menaxhimi i financave publike dhe transparenca buxhetore

1. **Prioritetet për aplikantët nga Bosnja dhe Hercegovina:**

Prioriteti 1 – Llogaridhënia e administratës publike

Prioriteti 2 – Transparenca proaktive e administratës publike

Prioriteti 3 – Rritja e pjesëmarrjes së qytetarëve dhe OSHC-ve në procesin e miratimit të legjislacionit dhe politikave

Prioriteti 4 – Digjitalizimi i shërbimeve publike

1. **Prioritetet për aplikantët nga Kosova:**

Prioriteti 1 – Llogaridhënia – e drejta për informacion dhe akses në dokumentet publike

Prioriteti 2 – Transparenca e menaxhimit të financave publike

Prioriteti 3 – Transparenca e organeve qeverisëse dhe vendore (komunat) të Kosovës në proceset vendimmarrëse

Prioriteti 4 – Ofrimi i shërbimeve – orientimi i administratës drejt politikave dhe mekanizmave të ofrimit të shërbimeve ndaj qytetarëve

1. **Prioritetet për aplikantët nga Mali i Zi:**

Prioriteti 1 – Optimizimi i burimeve njerëzore në qeverisjen e nivelit vendor

Prioriteti 2 – Transparenca e masave të ndihmës së qeverisjes vendore në lidhje me krizën e COVID-19

Prioriteti 3 – Zhvillimi i shërbimeve elektronike në nivelin vendor

Prioriteti 4 – Pjesëmarrja e publikut në proceset vendimmarrëse në nivel vendor

1. **Prioritetet për aplikantët nga Maqedonia e Veriut:**

Prioriteti 1 – Digjitalizimi dhe përmirësimi i ofrimit të shërbimeve

Prioriteti 2 – Menaxhimi i financave publike

Prioriteti 3 – Menaxhimi i përmirësuar i burimeve njerëzore

Prioriteti 4 – Koordinimi dhe zhvillimi i politikave

1. **Prioritetet për aplikantët nga Serbia:**

Prioriteti 1 – Pjesëmarrja dhe konsultimet në sistemin e planifikimit

Prioriteti 2 – Transparenca fiskale dhe llogaridhënia

Prioriteti 3 – Shërbimet publike në nivelin vendor me fokus grupet vulnerabël

Prioriteti 4 – Transparenca e vendimmarrjes së Qeverisë së Republikës së Serbisë dhe autoriteteve vendore.

**Secili propozim i paraqitur përmes ThpP duhet t’i referohet monitorimit të një ose më shumë Parimeve të Administratës Publike që i korrespondojnë tematikës prioritare të zgjedhur.**

Parimet e Administratës Publike janë zhvilluar nga SIGMA/OECD në bashkëpunim të ngushtë me Komisionin Evropian, për të përcaktuar kritere të detajuara për një administratë që funksionon mirë në gjashtë fusha kryesore: kuadri strategjik për RAP-in, hartimi dhe bashkërendimi i politikave, menaxhimi i shërbimeve publike dhe burimeve njerëzore, llogaridhënia, ofrimi i shërbimeve dhe menaxhimi i financave publike.

Për të mësuar më tepër mbi Parimet e Administratës Publike, mund të konsultoni burimet e mëposhtme:

* <https://www.par-monitor.org/par-monitor-methodology/>
* <http://www.sigmaweb.org/publications/principles-public-administration-eu-candidate-countries-and-potential-candidates.htm>

1. Aktivitetet e pranueshme për aplikim

Gjatë përgatitjes së projekt-propozimeve të tyre, aplikantët potencialë këshillohen të mbajnë në konsideratë aktivitetet e listuara më poshtë (lista përmban vetëm një pjesë të aktiviteteve):

* aktivitete hulumtimi dhe analize
* ndërmarrje e raporteve monitoruese
* **aktivitete konsultimi me publikun në nivel vendor (e detyrueshme)**
* angazhim/rigjallërim i qytetarëve për RAP-in:
  + **rigjallërimi i qytetarëve për të marrë pjesë në fushatën rajonale qytetare online (e detyrueshme, duhet implementuar sipas udhëzimeve të marra nga Grantdhënësi në fillim të implementimit të grantit të dhënë).**
  + **filmimi i historive personale me RAP-in në material të papërpunuar, me qëllim prodhimin e videove (e detyrueshme, duhet implementuar sipas udhëzimeve të marra nga Grantdhënësi, në fillim të implementimit të grantit të dhënë).**
* aktivitete komunikimi, duke përfshirë bashkëpunime me median lokale.

Projekti WeBER 2.0 **inkurajon** analiza të bazuara në dëshmi dhe të dhëna të përftuara nga terreni; studime rastesh; intervista me aktorët përkatës (institucione, përfaqësues të OSHC-ve vendore), fokus grupe dhe anketa me qytetarë dhe OSHC dhe matje të perceptimeve dhe qëndrimeve të tyre. Veç kësaj, propozimet mund të përfshijnë monitorimin e performancës dhe rezultateve të organeve administrative bashkiake ose të qyteteve, dhe/ose përpunimin dhe analizimin e të dhënave me qëllim vizibilitetin e të dhënave në një formë më të kuptueshme nga qytetarët. Përfituesit e granteve do të mbështeten nga hulumtuesit e projektit.

**Në përputhje me objektivin e Instrumentit të Granteve të Vogla: “organizatat e terrenit dhe OSHC-të e tjera lokale mbështeten të angazhohen në RAP-in e nivelit vendor dhe të përfshijnë qytetarët në të”, vëmendje e veçantë duhet t’i jepet përfshirjes së qytetarëve lokalë në RAP, përmes implementimit të aktiviteteve të konsultimit me qytetarët, në nivel vendor.**

**Luteni të konsultoni burimet e mëposhtme sa i takon konsultimeve me qytetarët**:

* [**https://www.par-monitor.org/workshop-on-citizen-engagement-through-consultations/**](https://www.par-monitor.org/workshop-on-citizen-engagement-through-consultations/)
* [**https://www.epc.eu/en/Publications/The-European-Citizens-Consult~267d84**](https://www.epc.eu/en/Publications/The-European-Citizens-Consult~267d84)**.**

Në formularin e aplikimit, aplikantët duhet të theksojnë qartë llojin e aktiviteteve për të cilat aplikojnë, me qëllim arsyetimin e buxhetit të propozuar (Shtojca 2). Luteni të keni parasysh se implementimi i konsultimeve lokale me qytetarët është një domosdoshmëri, dhe se projekt-propozimet duhet të elaborojnë se si do të implementohen konsultimet gjatë periudhës së zbatimit të projektit.

**Lokacioni:** Projektet duhet të zhvillohen në nivel lokal, duke mbuluar një ose më shumë bashki për vend.

Rezultatet përfundimtare të Instrumentit të Granteve të Vogla do të prezantohen në konferencën e tretë rajonale “Qytetarët të parët” në Beograd dhe do të publikohen në [www.par-monitor.org](http://www.par-monitor.org).

Llojet e projekteve të listuara në vijim **nuk janë të pranueshme** për përkrahje financiare:

* projektete që kanë të bëjnë vetëm ose kryesisht me sponzorim individual për pjesëmarrje në punëtori, konferenca dhe kongrese;
* projektet që kanë të bëjnë vetëm ose kryesisht me bursa individuale për kurse të trajnimit;
* projektet që kanë të bëjnë vetëm ose kryesisht me konferenca që mbahen vetëm një herë ose ngjarje të ngjashme;
* projektet që kanë të bëjnë vetëm ose kryesisht me hulumtim akademik dhe /ose me studime fizibiliteti;
* projektet që kanë të bëjnë vetëm ose kryesisht me investime në infrastrukturë dhe/ose me prokurim të pajisjeve;
* projektet e ndërlidhura me parti politike ose ato të natyrës politike/ partiake;
* projektet që hyjnë në kategorinë e aktiviteteve të përgjithshme të institucioneve kompetente shtetërore ose shërbimeve të administratës shtetërore, përfshirë qeverisjen lokale;
* I atribuohen palës së tretë;
* borxhet dhe tarifat e shërbimit për borxhe (interesi);
* provizionet për humbje ose detyrime të mundshme të ardhshme;
* aktivitete të financuara nga ndonjë kornizë tjetër.

1. Dorëzimi i aplikimit

Projekti do të pranojë propozimet në gjuhën e vendit të origjinës (p.sh aplikimet nga Serbia në gjuhën serbe, aplikimet nga Maqedonia e Veriut në maqedonisht dhe shqip, aplikimet prej Kosovës në shqip dhe gjuhën angleze). Për shkak të përbërjes ndërkombëtare të Komisionit të Vlerësimit, vetëm Shtojca 3 mbi përmbledhjen e projekt propozimit duhet të plotësohet në gjuhën angleze.

Aplikantët duhet të dorëzojnë dokumentacionin e mëposhtëm:

* formularin e plotësuar të aplikimit (Shtojca 1);
* buxhetin e propozuar të kompletuar në excel (Shtojca 2);
* përmbledhje të projektit në gjuhën angleze ( Shtojca 3)
* dëshmi të regjistrimit nga organi kompetent shtetëror;
* CV të tre anëtarëve kyç të propozuar në ekipin implementues të projektit OSE 3 referencat organizacionale më relevante për aplikimin.

Projekti do të mbajë të gjitha materialet dhe dokumentet e dorëzuara nga aplikantët. Këto informata nuk do të përdoren për qëllime tjera përveç për shqyrtimin e propozimit dhe nuk do të këmbehen me persona ose institucione tjera, përvec nëse kërkohet me ligj ose nga Komisioni Evropian.

**INFORMATAT KONTAKTUESE**

Propozimet: aplikantët duhet të dorëzojnë propozimet e tyre dhe dokumentet e nevojshme përmes postës elekronike në: [weber.grants@thinkforeurope.org](mailto:weber.grants@thinkforeurope.org) CC: [jovana.knezevic@cep.org.rs](mailto:jovana.knezevic@cep.org.rs) (Menaxhere e Projektit dhe Grantit)

Subjekti apo titulli i emailit duhet të përmbajë: **“CfP #Weber-G-02: (shteti)\_ Application”** (p.sh. “CfP #Weber-G-02: Albania\_ Application”).

**Formulari i aplikimit:** Për të shkarkuar formën e aplikimit, shikoni njoftimin e thirrjes për propozime në: [www.par-monitor.org](http://www.par-monitor.org). Ose luteni të kontaktoni Menaxheren e Projektit dhe Grantit – Jovana Knezevic, në [jovana.knezevic@cep.org.rs](mailto:jovana.knezevic@cep.org.rs) për formën e aplikimit.

Afati për dorëzimin e aplikimeve është: **1 nëntor 2020.** Pas pranimit të aplikimit do t’ju dërgohet një email konfirmues.

Pyetjet sqaruese mund të dërgohen përmes postës elektronike jo më vonë se data **1 tetor 2020** në adresën: [weber.grants@thinkforeurope.org](mailto:weber.grants@thinkforeurope.org). Subjekti apo titulli i email-it duhet të jetë: **“CfP #Weber-G-02: (shteti)\_pyetje sqaruese (Clarification questions)”.**

Menaxheri i Projektit dhe Grantit nuk është i detyruar të ofrojë sqarime për pyetjet e pranuara pas kësaj date. Sqarimet do të publikohen në [www.par-monitor.org](http://www.par-monitor.org) jo më vonë se data 15 tetor 2020.

1. Kriteret për vlerësim

Metodologjia e vlerësimit të aplikimeve:

|  |  |  |
| --- | --- | --- |
|  | Po | Jo |
| **Verifikimi administrativ (faza e parë)** |  |  |
| Aplikimi është dërguar sipas afateve kohore të caktuara |  |  |
| Aplikimi është i plotë dhe përmban të gjitha shtojcat e publikuara në ftesë (Shtojca 1- forma për aplikim, Shtojca 2 – buxheti, Shtojca 3 – përmbledhja e propozimit në anglisht, Dëshmia e regjistrimit nga organi kompetent nacional, CV e tre anëtarëve kyç të propozuar në ekipin implementues të projektit OSE 3 referencat organizacionale më relevante për aplikimin) |  |  |
| Organizata plotëson kërkesat formale për pjesëmarrje në thirrje (është e themeluar në njërin nga vendet e projektit, së paku 6 muaj para datës së shpalljes së kësaj thirrjeje) |  |  |
| Nëse të gjitha përgjigjet e mëparshme janë PO: |  |  |
| VENDIMI: Aplikimi dërgohet për vlerësim |  |  |
| **VLERËSIMI I APLIKIMIT TË KOMPLETUAR (TË PLOTË) (faza e dytë)** | Totali | Pikët e dhëna |
| Projekti i propozuar siguron qëndrueshmëri të ndërsjellë. Marrëdhënia midis objektivit, rezultateve dhe aktiviteteve të propozuara është e dukshme dhe e qartë. | 15 pikë |  |
| Problemi që adreson projekt propozimi përshkruhet qartë dhe saktë. Qëllimi i projektit është përcaktuar qartë dhe plotëson objektivin specifik të projektit WeBER 2.0 (SO4). | 15 pikë |  |
| Projekti i propozuar përshkruan qartë aktivitetin e propozuar të konsultimeve lokale me qytetarët. | 15 pikë |  |
| Aktivitetet janë vendosur në mënyrë të saktë dhe të suksesshme dhe përputhen me kornizën kohore (minimumi 6 muaj deri në 12 muaj). | 10 pikë |  |
| Buxheti përputhet me aktivitetet e propozuara. Kostot e propozuara janë reale dhe respektohen parimet e një menaxhimi të arsyeshëm financiar. | 10 pikë |  |
| Fizibiliteti dhe qëndrueshmëria (perspektivat për ruajtjen dhe / ose ngritjen e rezultateve të projektit). | 5 pikë |  |
| Organizata ka një historik të suksesit në zbatimin e projekteve në fushat e reformës së administratës publike (OSE provë e përvojës personale dhe / ose kualifikimit të të paktën një anëtari të propozuar të ekipit të zbatimit të projektit). | 5 pikë |  |
| Vlerësimi i formës së aplikimit | 75 pikë |  |
| **VENDIMI PËR DHËNIE TË GRANTIT (faza e tretë)** | Po | Jo |
| Komisioni përzgjedhës kërkon dorëzimin e informatave shtesë nga OSHC-të. |  |  |
| Pas vlerësimit, Komisioni Përzgjedhës vendos për dhënien e grantit dhe propozon konkludimin e një marrëveshjeje. |  |  |

Përzgjedhja për çdo shtet do të bëhet nga Komisioni Përzgjedhës i përbërë nga Menaxheri i Projektit dhe Grantit dhe dy përfaqësues nga organizatat implementuese të shtetit përkatës. Komisioni përzgjedhës do të hartojë një listë të projekteve të renditura (klasifikuara) dhe listën rezervë. Vetëm përftuesit e përzgjedhur të grantit do të ftohen që të diskutojnë aplikimin e projektit. Lista përfundimtare do të publikohet në [www.par-monitor.org](http://www.par-monitor.org).

1. Implementimi i granteve

Shuma e saktë e secilit grant individual do të përcaktohet bazuar në buxhetin e propozuar dhe duke marrë parasysh parimet e ekonomisë, efikasitetit dhe efektivitetit. Në përputhje me këtë, Komisioni Përzgjedhës mund të propozojë ulje dhe modifikime të buxhetit (si rezultat i të cilave buxheti i përgjithshëm i projektit të propozuar nuk mund të rritet). Shuma maksimale e grantit për një projekt të mbështetur do të jetë 8000 EUR.

Në **punëtorinë fillestare për ndërtimin e kapaciteteve** përfituesit e granteve do të marrin udhëzime për zbatimin e grantit, duke mbuluar:

* menaxhimin e projektit, përfshirë aspektet financiare dhe operacionale;
* vizibilitetin e veprimeve të financuara nga BE;
* programin dhe planet e mentorimit.

Organizatave përfituese të grantit do t’u kërkohet të paraqesin raporte të ndërmjetme dhe përfundimtare narrative dhe financiare (raportet përfundimtare duhet të dorëzohen jo më vonë se 1 muaj pas përfundimit të projektit).

Organizatat implementuese do të nënshkruajnë një marrëveshje me përfituesit e përzgjedhur të granteve, në të cilën do të përcaktohen të drejtat dhe detyrimet reciproke, si dhe mënyra e implementimit të granteve. Gjatë implementimit, përfituesit e granteve do të duhet të paraqesin raporte narrative dhe financiare. Modelet për përgatitjen e raportit narrativ dhe financiar do të sigurohen për përfituesit e granteve.

1. Seancat informuese

Për të gjithë kandidatët e interesuar do të organizohen seanca informuese për këtë thirrje. Seanca informuese do të mbahet në javën nga 21 shtator deri më 25 shtator 2020.

* Për Serbinë: në objektet e Qendrës për Politika Evropiane - CEP (Beograd), ose përmes platformës online ZOOM
* Për Maqedoninë e Veriut: në objektet e Institutit për Politikë Evropiane (Shkup), ose përmes platformës online ZOOM
* Për Malin e ZI: në objektet e Institutit Alternativa (Podgoricë), ose përmes platformës online ZOOM
* Për Shqipërinë: në objektet e Institutit për Demokraci dhe Ndërmjetësim (Tiranë), ose përmes platformës online ZOOM
* Për Bosnje dhe Hercegovinën: në objektet e Iniciativës për Politikë të Jashtme BH (Sarajevë), ose përmes platformës online ZOOM
* Për Kosovën: në objektet e Grupit për Studime Juridike dhe Politike (Prishtinë), ose përmes platformës online ZOOM

Detajet për kohën e saktë do të publikohen në web-faqen e WeBER 2.0 : [www.par-monitor.org](file:///C:\Users\milen\AppData\Local\Microsoft\Windows\INetCache\Content.Outlook\U2H620NU\www.par-monitor.org).

9. Kalendari indikativ i procesit

|  |  |
| --- | --- |
| Data e shpalljes së thirrjes | 03.09.2020. |
| Seanca informuese për aplikantwt e interesuar | 21 – 25.09.2020. |
| Afati i fundit për parashtrimin e sqarimeve | 01.10.2020. |
| Afati i fundit për dorëzimin e sqarimeve | 15.10.2020. |
| Afati i fundit për dorëzim të aplikimeve | 01.11.2020. |
| Shpallja e përfituesve | 11.12.2020. |
| Nënshkrimi i kontratës | 11 – 18.01.2021. |
| Luteni të vini re se datat e vlerësimit dhe dhënies së granteve mund të ndryshojnë. | |